CELEX: 32009R0102
Language: lv
Date: 2009-02-03 00:00:00
Title: Komisijas Regula (EK) Nr. 102/2009 ( 2009. gada 3. februāris) par pastāvīgu atļauju izmantot piedevu dzīvnieku barībā (Dokuments attiecas uz EEZ)

4.2.2009   
            
            
               LV
            
            
               Eiropas Savienības Oficiālais Vēstnesis
            
            
               L 34/8
            
         
      KOMISIJAS REGULA (EK) Nr. 102/2009
   (2009. gada 3. februāris)
   par pastāvīgu atļauju izmantot piedevu dzīvnieku barībā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.d panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai.
            
         
               (2)
            
            
               Regulas (EK) Nr. 1831/2003 25. pantā paredzēti pārejas posma pasākumi saistībā ar barības piedevu atļaujas pieteikumiem, kas iesniegti saskaņā ar Direktīvu 70/524/EEK pirms Regulas (EK) Nr. 1831/2003 piemērošanas dienas.
            
         
               (3)
            
            
               Atļaujas pieteikums piedevai, kas minēta šīs regulas pielikumā, tika iesniegts pirms Regulas (EK) Nr. 1831/2003 piemērošanas dienas.
            
         
               (4)
            
            
               Kā noteikts Direktīvas 70/524/EEK 4. panta 4. punktā, sākotnējās piezīmes par minēto pieteikumu Komisijai nosūtīja pirms Regulas (EK) Nr. 1831/2003 piemērošanas dienas. Tādēļ šis pieteikums jāizskata saskaņā ar Direktīvas 70/524/EEK 4. pantu.
            
         
               (5)
            
            
               Pagaidu atļauja par sivēnu barības piedevu izmantot Enterococcus faecium NCIMB 10415 mikroorganismu preparātu tika piešķirta ar Komisijas Regulu (EK) Nr. 358/2005 (3). Ar Komisijas Regulu (EK) Nr. 1288/2004 (4) preparātu atļāva izmantot neierobežotu laiku barībā teļiem, ar Komisijas Regulu (EK) Nr. 943/2005 (5) gaļas cāļiem un nobarojamām cūkām, ar Komisijas Regulu (EK) Nr. 1200/2005 (6) sivēnmātēm un ar Komisijas Regulu (EK) Nr. 252/2006 (7) sivēniem.
            
         
               (6)
            
            
               Tika iesniegti jauni dati, pamatojot atļaujas pieteikumu šā mikroorganismu preparāta izmantošanai suņu un kaķu barībā bez termiņa ierobežojuma.
            
         
               (7)
            
            
               Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ šo mikroorganismu preparātu, kā precizēts šīs regulas pielikumā, jāatļauj izmantot bez termiņa ierobežojuma.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Mikroorganismu grupas preparātu, kas minēts pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 3. februārī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 270, 14.12.1970., 1. lpp.
   
      (2)  OV L 268 18.10.2003., 29. lpp.
   
      (3)  OV L 57, 3.3.2005., 3. lpp.
   
      (4)  OV L 243, 15.7.2004., 10. lpp.
   
      (5)  OV L 159, 22.6.2005., 6. lpp.
   
      (6)  OV L 195, 27.7.2005., 6. lpp.
   
      (7)  OV L 44, 15.2.2006., 3. lpp.
   
      PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg kompleksās barības
               
            
                  Mikroorganismi
               
            
                  E 1705
               
               
                  
                     Enterococcus faecium
                  
                  
                     NCIMB 10415
                  
               
               
                  
                     Enterococcus faecium preparāts, kas mikrokapsulētā formā satur vismaz: 5 × 109 KVV/g
               
               
                  Suņi
               
               
                  —
               
               
                  4,5 × 106
                  
               
               
                  2,0 × 109
                  
               
               
                  Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
               
               
                  Beztermiņa
               
            
                  Kaķi
               
               
                  5,0 × 106
                  
               
               
                  8,0 × 109
                  
               
               
                  Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas